Rikunarita-ORG/Wikinium huggingface dataset:
# Калумбарый

Калумбарый на Паўночных могілках г. Вісбадэн
**Калумбарый** (лац.: columbarium, першапачатковае значэнне — галубятня) — сховішча для урнаў з прахам пасля крэмацыі. У Старажытны Рыме для калумбарыяў узводзілі спецыяльныя будынкі з радамі паўкруглых ніш (Калумбарыі на Апіевай дарозе, 1 стагоддзе да н.э.). У наш час калумбарыі будуюцца на могілках і пры крэматорыях.

## Літаратура

* Беларуская энцыклапедыя: У 18 т. Т. 7: Застаўка — Кантата / Рэдкал.: Г. П. Пашкоў і інш. — Мн. : БелЭн, 1998. — Т. 7. — 604 с. — 10 000 экз. — ISBN 985-11-0035-8. — ISBN 985-11-0130-3 (т. 7).
# Фані Мендэльсон

| Фані Мендэльсон |
| --- |
| ням.: Fanny Mendelssohn |
|  |
| Род дзейнасці | кампазітарка, піяністка, выкладчыца ўніверсітэта |
| Дата нараджэння | 14 лістапада 1805(1805-11-14)[…] |
| Месца нараджэння | * Гамбург, Свяшчэнная Рымская імперыя
 |
| Дата смерці | 14 мая 1847(1847-05-14)[…] (41 год) |
| Месца смерці | * Берлін, Каралеўства Прусія
 |
| Месца пахавання | * Берлін
 |
| Грамадзянства | * Гамбург
 |
| Бацька | Abraham Mendelssohn Bartholdy[d] |
| Маці | Lea Mendelssohn Bartholdy[d] |
| Муж | Wilhelm Hensel[d] |
| Дзеці | Sebastian Hensel[d] |
| Сайт | fannyhensel.de (ням.)​ (англ.) |
|  Медыяфайлы на Вікісховішчы |

**Фані Гензель** (ням.: Fanny Hensel, пры нараджэнні **Мендэльсон** (*Mendelssohn*); 14 лістапада 1805, пасля хрышчэння таксама Бартольдзі (*Bartholdy*), Гамбург — 14 мая 1847, Берлін) — нямецкая спявачка, піяністка і кампазітарка. Сястра Фелікса Мендэльсона Бартольдзі, дзедам іх абодвух быў вядомы яўрэйска-нямецкі філосаф-асветнік Мозес Мендэльсон.

## Біяграфія

Мендэльсон нарадзілася ў Гамбургу ў 1805 годзе. Была найстарэйшай з чатырох дзяцей, у тым ліку кампазітара Фелікса Мендэльсона. Яе бацькамі былі Аўрам Мендэльсон, сын філосафа Мозеса Мендэльсона, і Лея, унучка прадпрымальніка Даніэля Іцыга, народжаная Саламон. Яе дзядзька быў банкір Джозэф Мендэльсон.

Свае першыя ўрокі ігры на фартэпіяна яна атрымала ад сваёй маці. Яна нядоўга вучылася ў піяністкі Мары Біго ў Парыжы і ў Людвіга Бергера. У 1820 годзе Фані разам са сваім братам Феліксам далучыліся да Спеўнай акадэміі ў Берліне, якую ўзначальваў Карл Фрыдрых Цэльтэр.

Яе голасам захапляўся Гётэ, які прысвяціў ёй верш (1827). У 1829 годзе выйшла замуж за берлінскага мастака Вільгельма Гензеля, брата паэткі Луізы Марыі Гензель, і неўзабаве нарадзіла яму сына. Яе ўнукамі з’яўляюцца філосаф Паўль Гензель і матэматык Курт Гензель.

У 1839—1840 гадах падарожнічала з сям’ёй па Італіі. Выступала з нядзельнымі канцэртамі, у тым ліку выконвала Баха, Моцарта, Бетховена, а таксама сачыненні брата. Падчас аднаго з такіх выступаў памерла ад апаплексічнага ўдару. Брат, які трапіў пасля яе смерці ў глыбокую дэпрэсію, памёр праз некалькі месяцаў.

## Творчасць

Аўтарка трох арганных прэлюдый (1829), драматычнай п’есы для сапрана і аркестра «Геро і Леандр» (1832), фартэпіяннага і струннага квартэтаў, некалькіх кантат, вакальных твораў на вершы Гётэ, Гейнэ, Ленау, Ламарціна і іншых паэтаў-рамантыкаў для фартэпіяна, сярод якіх найболей вядомы цыкл з 12 мініяцюр «Год» (1841). Нараўне з Кларай Шуман і Луізай Фаранк, Фані Мендэльсон — найбольш вядомая сярод кампазітарак XIX ст. Выдадзены яе лісты і дзённікі, ёй прысвечана некалькі раманаў-біяграфій.

## Зноскі
# Глостэршыр

| Глостэршыр Gloucestershire |
| --- |
| Калі ласка, загрузіце выяву |
| **Афіцыйныя сімвалы** |
|  **Сцяг** |
|  *Гл. таксама **Іншыя графствы Англіі |
| Статус | Цырыманіяльнае неметрапольнае графства |
| Краіна | Вялікабрытанія |
| Рэгіён | Паўднёва-Заходняя Англія |
| Уключае | 7 адміністр. раёнаў |
| Адм. цэнтр | **Глостэр** |
| Гарады | Чэлтнем, Страўд, гл. спіс на англ. |
| Дата ўтварэння | гістарычнае |
| Плошча, усяго | 3,150 км² (16-е месца) |
| Плошча, адм. | 2,653 км² (13-е месца) |
| Код ISO 3166-2 | GB-GLS |
| Код ONS | 23 |
| Код NUTS | UKK13 |
| Дэмаграфія (2007) |
| Насельніцтва, усяго | 839,000 (25-е месца) |
| Шчыльнасць | 266/км² |
| Насельніцтва, адм. | 582,500 (20-е месца) |
| Палітыка |
| Афіцыйны сайт |
| Адміністрацыйны падзел |
| 1. Т'юксберы
2. Форэст-оф-Дын
3. Глостэр
4. Чэлтнем
5. Страўд
6. Котсуалд
7. Паўднёвы Глостэршыр (унітарны)
 |
|  Катэгорыя на Вікісховішчы: Gloucestershire |

**Глостэршыр** (англ.: Gloucestershire, /ˈglɒstəʃɚ/) — гістарычнае і цырыманіяльнае графства на захадзе Англіі. Уваходзіць у склад рэгіёна Паўднёва-Заходняя Англія. Сталіца і найбуйнейшы горад — Глостэр. Насельніцтва 582,5 тыс. чалавек (20-е месца сярод графстваў; даныя 2007).

## Геаграфія

Агульная плошча тэрыторыі 3150 км² (16-е месца); тэрыторыя адміністрацыйнай вобласці — 2653 км² (13-е месца).

## Крыніцы